На основу члана 15., 22. и 24. Закона о локалним изборима („Службени гласник РС“, бр. 129/07, 34/10 – Одлука УС, 54/11, 12/20-I, 12/20-II и 16/20 – аутентично тумачење),

 Општинска изборна комисија Врбас, на седници одржаној 6. марта 2020. године донела је

**Р Е Ш Е Њ Е**

**ПРОГЛАШАВА СЕ** Изборна листа АЛЕКСАНДАР ВУЧИЋ – ЗА НАШУ ДЕЦУ. коју је, 5. марта 2020. године, поднела Коалиција: Александар Вучић – За нашу децу. за изборе за одборнике Скупштине општине Врбас, расписане за 26. април 2020. године.

**О б р а з л о ж е њ е**

Општинска изборна комисија је утврдила да је овлашћено лице у име Коалиције: Александар Вучић – За нашу децу. поднело благовремену и уредну Изборну листу и сву прописану документацију за изборе за одборнике Скупштине општине Врбас, расписане за 26. април 2020. године.

 Уз Изборну листу је, у складу са чланом 15. Закона о локалним изборима, поднето укупно 1.083 правно ваљаних оверених изјава бирача да подржавају наведену изборну листу.

У складу са наведеним, Општинска изборна комисија је донела решење као у диспозитиву.

**Упутство о правном средству:** Против овог решења може се поднети приговор Општинској изборној комисији у року од 24 часа од часа пријема Решења.

Број: 013–1-7/2020

У Врбасу, 6. марта 2020 године

 **ОПШТИНСКА ИЗБОРНА КОМИСИЈА**

 ПРЕДСЕДНИК

 мр Жељко Лаиновић